
Ideia națională 





— Conferință în fața studenților universitari din Cluj — eè 
7 twla e 
EI Şi eu am fost în Arcadia, domnilor studenţi!... 
Tot ce regret, e că sa scurs multă: vreme de-atunci, două zeci 


de ani, dacă nu mai bine, de când pe malul Dunării la Budapesta s'a 
cheltuit tinereţa înfrigurată a generaţiei mele de universitari ardeleni. 
aail căt trec zilele și pun o mai mare distanță între rosturile de-odini- 
să „ud şi cele de astăzi, cu atât îmi apare mai greu și mai tulbure sbu- 
| ciumul nostru care-a rămas în urmă. 
Se va găsi de sigur cineva odată, să se apropie cu mintea de 
vremile de ieri și să reconstruiască pe seama posterităţii o icoană sufle- 
N tească a cărturarului nostru de-aici, în ultimele două decenii care-au 
| precedat prăbușirea Ungariei istorice. Acest cronicar va avea de zugră- 
vit un tablou întunecat și mișcător: tăcerea noastră dinaintea furtunii. 
In această periodă, o concepţie de stat nenorocită, purtând în ea ger- 
menul morții, a făcut să ne sbatem subt svârcolirile ei cele din urmă, 
cele mai îndărătnice şi mai violente. Din ori-ce lature ar fi să jude- 
căm tendințele de cutropire ale vechiului regim, ele apar odioase şi 
insuportabile. E un aspect posomorât de ansamblu, capitolul de stran- 
gulare a unui popor. Pagina cea mai tristă însă care ne urmărește şi 
azi ca o boală de adolescenţă e închisoarea intelectuală în care-am 
trăit noi, lupta surdă şi desnădăjduită ce-am dat pentru a ne crea un 
acord între sufletul moştenit și preceptele cilivizației care veneau să 
ne înstrăineze... 
Alma Mater dela Budapesta... 


Sea 

Subt zidurile ei reci şi sure patru ani de zile s'a plimbat revolta 
mea. Mi-aduc atât de bine aminte de vâltoarea noastră de-atunci. Trei 
sute de studenți români smulși din umbra satelor ardeleneşti, aruncaţi 
prada molohulii acolo în metropola dușmană. E o poveste umilă, 
amară şi plină de înțeles. Pare că le văd și azi rândurile băieţilor 
care aduceau toată sfiala şi cuviința ţărănească în vălmăşagul străin. 
Eram picături agitate într'o mare care avea de gând să ne anihileze, 
eram punctele de observație, posturile dc avangardă ale românismului 
primejduit în existenţa lui. Un angrenaj savant, o vastă șurubărie era ; 
angajată la distrugerea noastră. Pedagogia opresorului avea la bază 
ideia “de-a ne face ienicerii culturii maghiare. Pentru acest scop cola- 
borau toate dimprejur: şcoală, mediu, gazetă, fiece respiraţie. Era on 
luptă inegală și necontenită. Din toate colțurile ne pândea acest duh i 
cutropitor, subt ale cărui rețele meșteşugite trebuia să ne strecurăm | 
noi trei sute de desrădăcinați. Imi apar acum în mod postum crâm- &. 
peie din nemiloasa risipire de energii. Subt cupolele de bronz se mișca %, 
stângaci și timid firea noastră dela țară, furnicarul ungaro-semit, + 
ne păstra nici o înrudire, eram călători speriați fără nici un razini 
ulițele lui. Pretutindeni, în sălile de cursuri, în bibliotecă, în labor. i 
torii, în foiletoanele ziarelor, la teatru, în glumele noastre cotidiane, 
molohul se furișa după noi să ne otrăvească cu suflarea lui... y i 
Și cu toate aceste, domnilor, nam fost învinși ! DE 
Din această încrucişare de forțe am ieșit de-asupra. In came 
prăfuite unde se adăpostea sărăcia noastră de bieți bursieri, ca în | 
nişte cetăți fermecate, nu putea pătrunde sgomotul profan de afară.“ 
Acolo ne frământam noi, în luptă grea cu mizeria, în luptă cu pro- 
blemele complexe ale studiului, în luptă cu sintaxa limbei materne, se 
călea armura noastră de mâine. Ca figura miticului lanus aveam îi 
față care privea înainte şi alta care se uita înapoi. Inainte era câmpul 
îutins ai civilizaţiei, înapoi era căsuţa noastră din deal, care ne vor- 
bea în noapte. Din acest amestec de senzații și îndemnuri se împle- 
tea cântecul ascuns al sufletului, povața noastră de fiecare clipă. După 
opera de abstracțiune a băncilor universitare, așteptau undele noi ale 
amintririlor rustice, zestrea sfântă a copilăriei noastre. Seara, câteodată, 
când ne întâlneam cincisprezece ingi pe muntele Gelert dincolo ary 
Dunăre la cârciuma unvi șvab, mi-aduc aminte, la picioarele noastre. 
urla babilonul care ne scăpa din cătuşele lui. In odăița unde beam 
vin acru coboră Ardealul cu patimile lui aspre, era toată protestarea 
țarinii de-acasă, erau doruri câmpeneşti prinse în recitativul plângă- 
tor al doinelor dela plug, printre ele zâmbea cicălitor o poezie de 

Coşbuc sau îulgera o strofă din Eminescu, erau snoave de șezători și 
tropare bisericești, era ritmul secular al istoriei noastre pe care-o du- 
ceam mai departe. O solidaritate de sectă ne strâugea întrun mă- 
nunchiu, aveam conștiința limpede a unei tovărășii militante. Din 
această atmosferă se înfiripa cultul misterios al căminului strămoșesc, 
şi se exalta în măsura apăsării dușmane. Erau zadarnice toate meto- 
dele de desființare ale înverşunatului pedagog ostil. Cădeau teorii de 
seminarii făurite ca să ne clatine, cădeau neputincioase tentaculele 
multiple ale asfaltului, cădeau înfrânte toate ispitele Budapestei. Pe 
marginea Dunării ne duceam des în amurguri, dar în vreme ce pri- 
veam valurile înspumate ale măreţului fluviu, ochii ne călătoreau de- 
parte, şi subt tâmplele înfierbântate' simţeam cum ne svâcnesc răzvră- 
tirile Oltului... Atunci, în această particulară configurație de împre- 
jurări, o seamă de studenți, tineri și îndrăzneți ca dvoastră, în ochi 
cu aceleași străluciri şi în suflet cu aceaș ideal de artă, am înjghebat 
revista „Luceafărul“ și ani dearândul, ţin minte, într'o pivniță dosnică 
unde se instalase mica noastră tipografie, ne întruneam permanent 
cenaclul de conspiratori cu prisos de nervi și cu gesturi. largi, cobo- 
rându-ne pe hârtie visul rebel, avansând prin svârcolirea noastră sub- 
terană, cine ştie, un preludiu al desrobirilor viitoare... 

De-atunci, pipăindu-mi conştiinţa, m'am întrebat deatâtea-ori: în 
ce religie ne-am închinat de ne-am putut păstra sufletele intacte, re- 
fractare la toată otrava dimprejur? Cum s'ar putea numi taina noastră, 
miracolul acestei izolări, instinctul sigur care ne-a smuls totdeauna din 
ghiarele valului? Este, domnilor, ideia națională, credința fanatică în 
patrimoniul specific al neamului. Din doctrina veacului al nouăspreze- 
celea, introdusă definitiv în toate fibrele continentului, noi ne-am ales 
cu această moștenire. Am înţeles fragmentar mai întâi, limpede mai 
pe urmă, că în oceanul sbuciumat al omenirii noi suntem o insulă l 
cu flora ei deosebită şi că a îngădui să se distrugă această insulă 
înseamnă a tolera un furt în atelierul de evoluție universală. Această 
convingere rămasă din părinţi noi am slujit-o fără ezitare, subordo- 
nându-i toate energiile noastre. Cu cât gândurile ni se apropiau mai 
mult de pragul maturității, cu atât ideia ni se părea mai legitimă. Lite- 
ratura și politica în care ne-am frământat noi s'au. înfățișat cu această 
pecete. Călăuziți de-o supremă utilitate am creat un catechism al da- 
toriilor noastre dela care nu ne-am abătut. Ne-am zis: noi suntem 
precursorii unității unui popor, noi trebue să ne jertfim pentru cohe- 
siunea lui, nof trebue să facem din hecatombele noastre piedestalul 
gloriilor de mâine... 

In curând ne-am dat seama că tot clocotul nostru tineresc nu era 
decât o părticică din funcțiunea organică a marelui tot. Neamul întreg 
își înșiruise în linie de bătaie puterile lui. Când, acum douăzeci de ani, am 
trecut pentru întâia oară la București, simțind în toată ființa mea des- 
lănțuindu-se fiorii granițelor, privind împrejur am priceput că în proporţii 
mărite și acolo se cântă acelaș cântec larg, de ale cărui cadențe eram robiţi 
noi în subsolul dela Budapesta. Mi-a fost de-ajuns să mă uit în lături, 
să mă apropiu de pulsul vieţii literare de atunci care era mai înru- 
dită cu preocupările mele ca să văd bine, că paralel cu mişcarea noa- 
stră dela „Luceafărul“, din capitala României radia acelaș spirit artistic, 
mie perfect familiar, aceeaș literatură care se adăpa din acelaș isvor 
comun. Scriitorii din generaţia mea: losif, Chendi, Cerna, Sadoveanu, 
înstrunau şi ei melodia care ne robise pe noi în sbuciumarea fecundă 
a odăițelor de studenți de pe malul Dunării. Tot atunci se ridicase Ni- 
colae lorga, să ordoneze aceste sbucniri spontane de energie, să des- 
prindă firul roşu al atâtor manifestări răslețe, și să dea în revista „Să- 
mănătorul“ doctrina unitară. Era, domnilor, ideia națională, fluidul 
magnetic al acestei unanime resurecțiuni, o literatură care răscolea su- 
tletul poporului românesc şi fixa valorile lui, o volbufă pornită din 
adâncimile de jos năzuind spre culme. Degrabă mi s'a lămurit supra- 
fața vastă a noului crez: în conștiința obștească a românismului, din- 
colo de frontierele vremelnice, ca un reflex al instinctului popular și 
ca o rezultantă a evoluţiei de veacuri se înstăpânise în toate inimile 
lozinca unirii. Cu o trenezie nestăvilită se rostogolea pretutindeni valul 
biruitor, noi nu eram decât martorii unui proces istoric îndeplinind po- 
runca fatală a vremilor. Societatea întreagă din România veche, lăsând 
la o parte raționamentul politicei curente și calculele diplomaților, apu- 
case pe acest făgaş de unde nu mai era întoarcere. In toate dome- 
niile vieții publice, în şcoală, în armată. în saloane ca și în cătune, 
în mii de glasuri și în diverse forme vorbea sângele românesc rostin- 
du-și, sentinţa lui inapelabilă, prinsă atât d: sugestiv de graiul inflorit 
al lui Delavrancea: „Suntem una, un Singur trup revărsat de amân- 
două părțile munţilor, Carpaţii ne suni şıra spinării“... 

Un scriitor ungur, bun cunoscător al trecutului nosiru, d. lancs6 
Benedek, într'o carte apărută de curând, tratând istoria iredent smului 
românesc urmărește prin lumina evenimentelor această desfăşurare se- 
culară, arătand că dela Mihai Viteazul încoace un impuls conștient al 
tuturor manifestărilor noastre de viață ne-a împins spre unirea poli- 
tică și că răsboiul recent al desrobirei nu e decât o verigă întrun lanț 
de evoluţie. Indureratul autor din vecini are dreptate. Ideia națională 

Ja noi, pornind din conștiința organică a unităţii, pe care au păstrat-o 
masele anonime totdeauna, s'a desfăcut încetul cu încetul, a cucerit 
toate minţile şi a devenit suprema noastră dogmă. Răsboiul sa des- 
prins ca un fruct copt din această ideologie a vremii. Acum că a trecut 
ca un vifor groaznic peste capetele noastre, când stăm să-i drămuim 
deslănțuirea, înțelegem că ei s'a impus cu puterea fatalității, că nu l-a 
făcut nimeni, că nu e opera chibzuinţii unor singuratici ci descărcarea 
vulcanică a unei epoce: triumful ideii după îndelunga acumulare de 
energii a atâtor generaţii. Răsboiul întregirii neamului l-a decretat 
conștiința tuturora, nu ca o socoteală. de câștig, ci ca o pornire furtu- 
noasă fără frâu, un uragan moral exprimat nimerit în fraza lapidară a 
răposatului Filipescu: „Sire, ori te încoronezi la Alba-Iulia, ori moti 
pe câmpia Turzii, altcum praf s'alege şi de țară şi de dinastia ta“. 
Inflăcăratul patriot, acest târziu ecou al boierimii noastre de baștină, a 
avut viziunea limpede a realității: noi trebuia să mergem la moarte ca 
la un examen al credinţii, nu ca la împlinirea unei probleme de ra- 
ţiune. Aşa a fost râsboiul nostru, sinteza lui mi-a dat-o un tânăr sub- 
locotenent adus de pe câmpul de luptă împuşcat în piept, care când 
m'a recunoscut o clipă în delirul lui mi-a încolăcit brațele după gât 
și mi-a murmurat în friguri cuvântul: Alba-Iulia... Nu fusese niciodată 
“în Ardeal, dar murea pe buze cu parola istoriei noastre de veacuri, 
un soldat al ideii... 

Domnilor, scriptura sa împlinit, epopeia sa încheiat și o nouă 
răspântie se găseşte în fața noastră. Ideia națională, razimul de căpe- 
tenie al vieții de stat, trebue adaptată împrejurărilor schimbate. 

Poate nu greşesc când afirm, că după jertfa mare, resursele de 
energie creatoare scăzând, mersul ascendent al acestui crez sa oprit 
Şi o linie de oboseală a intervenit în rândurile noastre. Sar părea că 
după tensiunea tranșeelor nervii discordați cer odihnă și că pe urma 
“vărsării de sânge noi ce-am câștigat în suprafață am pierdut în adân- 
cime. În ori-ce caz, privind în jurul, nostru şi spunând adevărul îatreg, 
trebuie să recunoaştem că viaţa publică în opera ei constructivă nu 
are nici tăria nici iniţiativa pe care le cere noua alcătuire de stat, că 
fenomene de desagregare se ivesc în aparatul nostru de putere şi că 
mai ales resorturile morale ale societăţii au pierdut din vigoarea lor. 
Sunt atâtea și atâtea semne care legitimează cele mai serioase îngrijorări. 
Poporul românesc, ieşit de subt patru stăpâniri deosebite, purtând in- 
fluințele a patru organizaţii de stat disparate şi a patru culturi fără 
puncte de în?udire, sângerând pe atâtea fronturi, în prima lui perioadă 
de unire se întățișază sleit și fără un relief deosebit în e E) ue 

Spiritul curent arată semne de slăbiciune vădită, este o răsturnare a 
valorilor care ne-a dat criza principiului de autoritate atât de necesar 
într'o muncă de consolidare, este o ezitare și balansare permanentă în 
conştiinţe din care a rezultat o criză a partidelor politice şi ca o con- 
secință a acestor neajunsuri o reală criză a parlamentarismului nă- 
molit în inacțiune și retorică stearpă. Pătura conducătoare, ce ar tre- 
bui acum când se face țara svbt ochii noştri să-şi dea toată măsura 
ei, e năvălită de un pozitivism cras care-i neutralizează pornirile co- 
lective. Dăm impresia că suntem un trup deşirat şi bolnav și pe tru- 
purile bolnave, d-voastră ştiţi foarte bine, aşa a fost totdeauna: se 
ivesc, de obicei paraziţii. Uitaţi-vă împrejur, din toate părţile globului 
călători după norve ca într'o nouă Californie descind pe acest pă- 
mânt binecuvântat cu care nu au nimic comun decât exploatarea lui. 
Din toate părțile graniţele ne sunt invadate de musafiri cu privirea 
scrutătoare, semănători de corupție şi de blesteme, făcând să crească 
spuma incertă a oraşelor şi trezind o dâră de penibilă descurajare 
în sufletul neprihănit al ţăranilor noștri. Acest val de străinism: 
creşte necontenit ca o coloană de cuceritori ivindu-se pretutindeni 
şi lăsând în urmă o filosofie amară, convingerea lor cea mai fermă, 
că nouă de aceia ne-a fost dat să ieşim din robia egipteană ca să 
intre ei în Canaan... 

Astfel stând lucrurile, un sentiment unanim de protestare mișcă 
toate firele alese și le strânge la olaltă. Ne întrebăm cu groază: a- 
cesta e epilogul epopeii, darul postum al destinului după atâtea gră- 
mezi de oase îngropate pe toate câmpurile de bătaie? Un elementar: 
instinct de conservare tresare în noi, o agitaţie surdă se simte printre 
rânduri şi se propagă din om în om. Lumea își zice cu nelinişte: să 
ne smulgem din marasm, să alungăm zarafii din templu, să spălăm 
din nou altarele noastre! România unită ne-a dat-o o concepţie na- 
țională eroică, ei bine, tot numai această concepție de eroism intran- 
sigent ne-o poate păstra, s'o reîntronăm deci în conștiința publică şi 
să tragem toate învățămintele ei! Aşa judecă toți acei oameni în că- 
ror minte să păstrează netulburată continuitatea de gândire, înlănţuirea 
programatică cu trecutul. Cine-ar trebui să ia asupra-şi această operă 
de pedagogie a mulțimii, infuziunea zilnică de credință şi sugestii co- 
ordonate metodic în vederea egoismului sacru al acestui popor. 

Sarcina ar fi să revie presei, care e pretutindeni cel mai viu la- 
boratoriu al conștiinței obşteşti. Imi veți da voie să stărui și de astă- 
dată și să repet și cu această ocazie, apăsând cuvântul, toate consta- 
tările ce-am făcut asupra unui trist capitol al zilelor noastre. 

Domnilor, la noi ca şi în alte părți presa din vremuri vechi a 
fost o tribună consacrată de îndrumare a opiniei publice. In gazetele 
noastre s'a pulverizat zilnic tot ce-am crezut, tot ce-am nădăjduit în 
ziua de mâine. Ziarele reprezintă nervii impresionabili ai unui popor 
în fluctuaţiunea lui cotidiană și un organ de publicitate e o bucătură 
de toate zilele care se servește societăţii. Aceste adevăruri au fost în- , 
telese totdeauna şi de de-aceea cei mai buni, temperamentele de a- 

* postoli, au coborât odinioară la noi în gazetărie şi-au scris cu sân- 
gele lor pagini nemuritoare. Să vă vorbesc de activitatea ziaristică a 
lui C. A. Rosetti, de împletiturile de fulgere ale lui Eminescu, sau de 
articolele de-o jumătate de veac ale lui George Barițiu aici în Ardeal. 
Ştiţi foarte bine cu toţii că istoria noastră politică se confundă cu is- 
toria presei româneşti și că ideia naţională și-a propagat evanghelia 
ei prin aceste tipare indispensabile. 


De-o sută de ani respirăm prin presă, gazetele sunt plămânii 
neamului. 


Perioada de după război cu lâncezeala ei ne-a împins într'o te- 
ribilă maladie, ni sau bolnăvit plămânii, domnilor, atacați în mod in- 
tempestiv de miasme parazitare. Nimic nu poate învedera mai evideut 
criza sufletească în care ne găsim, ca faptul că secretul tiparului l-am 
pierdut din mână, a ieşit din familie, și-a intrat în posesiunea altora. 
După pleiada marilor gazetari cari prezentau o garanţie intelectuală 
și morală pe seama publicului, negustorii analfabeți au acaparat zia- 
rele şi-au preschimbat apostolia în tarabă. Ua spirit nou s'a sălăşluit 

* deodată cu ei în ziaristica țării. Este mai întâi o absolută atrofiare a 
sentimentului naţional. Adevărurile organice ale sufletului românesc pe 
care noi le-am aruncat de-apururi în cumpăna istoriei ei nu le pricep 
şi nu le propagă. Este, al doilea, o metodică îndrumare a spiritului 
public spre-o alvie internațională, un cinism necunoscut în analele 
noastre, o tendință de-a deminua prestigiul credințelor din străbuni, 
o nesocotire a valorilor dela înălțimea tronului regal până jos. Scri- 
sul lor lasă impresia că suntem o societate pripită, fără rădăcini, oa- 
meni ai clipei fără morminte, un fel de târg slobod în care toate sunt 
de vânzare. Adăugaţi la acestea nota anti-intelectuală, brutala incon- 
știență cu care se tratează toate problemele curente... 


La lumina acestor dureroase constatări, întreb: este o asemenea 
presă un organ al consolidării noastre de stat? Este pentru raportu- 
rile noastre externe o oglindă reală a situației şi pentru viața noastră 
de interior un stimul necesar? 

Două exemple, domnilor, ca să vedeţi unde suntem! 

Câteva luni în urmă, la Lausanne, vă aduceţi aminte, a fost o 
conferinţă interaliată la care a participat şi România. Oameni politici 
ai tuturor statelor Sau întrunit să rezolve o mulțime de chestiuni pen- 
dente pe urma marelui război. Gazetarii i-au însoțit ca să prindă in- 

e dicațiile lor și să le transmită fiecărei țări în parte potrivit interesului 


special al fiecăruia.... Delegatul nostru la conferință a fost ministrul , 
de externe d. L Gv Duca, — cine credeţi că a fost cancelarul auto- 
rizat al opiniei publice: domnul lacob Rozenthal..... Vă puteţi ima- 


gina biata Românie, aluatul nostru plămădit din lacrimi şi sânge în. 
vijelia războiului, ce strașnic și priceput susținător a avut în persoana 
abilului director dela „Dimineaţa“ și „Adevărul“..... Mai mult, vă 
amintiți, întrepidul luptător întorcându-se în țară a publicat în gaze- 
tele sale un lung interview cu doctorul Rakowsky, delegatul 'Sovie- 
telcr, cu care spunea dânsul, a avut lungi întrevederi. Stăruiţi, vă rog, 
cu o analiză de două momente asupra acestor interesante convorbiri 
pe malul lacului de Geneva: Rakowsky, revoluționarul, invectivându-ne 
țara și domnul Rozenthal, democratul, apărând din răsputeri teza ro- 
mânească. Se găseşte cineva care să doarmă liniștit, în credința că 
am avut un avocat bun?... a i 

Al doilea exemplu sugestiv şi plin de-o tristă semnificare. Astă- 
vară, ştiţi, au fost serbările aniversării morții metropolituiui Şaguna 
Posteritatea recunoscătoare s'a închinat în cripta luminosului patriarh. 
La Rășşinari douăzeci de mii de ţărani, în frunte cu Regele, Regina și 
moștenitorul tronului, înconjurați de guvern și de fruntașii tării, Sau 
dus să-și plece genunchii. Am intrat în biserica amintirilor de copi- 
lărie sguduit în toată ființa mea. Niciodată nu mi-a fost dat sá simt 
cu-o mai cutropitoare putere biruința ideii ca în acele clipe, în colțul 
de strană, la poalele iconostasului unde în fumul de tămâie stăruiau 
parcă toate umbrele strămoşilor mei. Privirile mi se îndreptau aiurite 
peste mulțimea curioasă, când dintr'odată, ca printr'un capriciu nebun 
al simţurilor, mi-a apărut subt amvon figura absentă și profană a unui 
aşa zis ziarist, originar din Polonia mi se pare, expulzat odinioară din 
Regat și prăvălit recent în ţară. Inchipuiţi-vă, el venise nenorocitul să 
reprezinte presa ja groapa nemuritorului arhiereu. Din condeiul lui 
4rebuia să se desprindă praznicul nostru, tot misterul troparelor bi- 
zantine care ne legănau atunci, toate tresăririle intime ale moșteniriior 
noastre atavice. El era chemat să le tălmăcească și să le multiplice 
întro sută de mii de exemplare până în ultimul cătun, făcând educaţia 
maselor. Vă mărturisesc o profundă milă ma desarmat în fața lui, o 

tnilă profesională, sărmanul voiajor în ale tiparului, subiectul era așa 
ie greu pentru puterile lui.. 

Am smuls aceste două pilde, ca să vedeți că suntem într'o ri- 
«ticolă anomalie, în compleci daltonism moral şi într'o eclipsă a inte- 
ligenţei. A combate aceste exagerări, a cere revenirea la matcă, a 
predica normalizarea, e datoria fiecărui cuget onest. Pe noi nu ne va 
înfrica țipătul micilor condotieri, cari vorbesc de huliganism când noi 
pretindem respectul talentulul, sau de antisemitism, atunci când acor- ` 
dând o plenitudine de drepturi tuturor cetățenilor, reclamăm pe seama 
moastră modelarea op niei publice în spiritul tradițional al ideii naţio- 
male. Dacă nam face acest lucru, dacă am îngădui să degenereze 
presa dela apostolat la o întreprindere comercială robită capitalis- 
ului internațional, ar însemna să scăpăm din mână diriguirea sorții 
noastre şi să alunecăm pe povârniş. O astfel de prăbușire ne-a fost 
dat să vedem și să urmărim la vecinii noștri unguri, a căror presă 
dinainte de război a fost cea mai clasică manifestare a gazetăriei in- 
dustrializate. Confecționată fără nici o convingere, monopolizată de 
meofiți şi aventurieri, schimbând în bani mărunți instinctele josnice 
ale mulțimii, a cântat pe toate strunele: a făcut apoteoza unui „război 
în care na crezut, ne-a călcat în picioare pe noi fără să ne cunoască, 
a fost reacționară cu Tisza, republicană cu Károlyi, bolșevică cu Bela 
Kun și sau găsit destui care în mod postum să afişeze simpatii inte- - 
esate pe seama noastră. 

Noi vrem să învăţăm din pățania altora, de-aceea suntem în gardă 
şi ne găsim unii care lămurim lumea cu toate desavantagiile pe cari 
le comportă duşmănia necruțătoare a acestor îndrăznefi antreprenori 
de opinie publică la noi. 

Presa însă, domnilor, e numai o lature a acestei tendințe de 
dărâmare care se afirmă tot mai sgomotos în anii din urmă. Fe- 
momenul e mult mai complex și mai îngrijitor. Ziarul apare ca un fel 
de auticameră a artelor şi: literaturii, de-aceea din coloanele lui se 
poate descifra năzuința unei penetraţii adânci în domeniul creațiunii 
artistice și literare. Musafirii de care vă vorbeam nu se mulțumesc să 
rămâie în serviciul bine retribuit al actualității, ei cer cuvânt acole 
unde se spun verdictele definitive ale sufletului nostru. lată un teren 
mai inofensiv, de pildă, unde ne-au năvălit oaspeţii cu producția lor 
exorbitantă. Este pictura. Dacă vă duceți la București vedeţi astăzi în 
toate părţile expoziţii de tablouri ale unor artiști cu nume exotice cari 
Sar putea întâlni tot așa de bine și la Kalkutta și la Filadelfia și la 
Breslau. Credeţi, că în aceste exhibiţii nemiluite se deslușește ceva 

din misterul lui Grigorescu, profilul ţărancelor noastre, poezia apusu- 
rilor de soare din munţii Vrancei, mestecenii lui tremurați în zarea de 
toamnă, sau carul cu boi al minunatului povestitor dela țară? Este 
aierul românesc al lui Luchian, particulara duioșie a florilor lui, care: 
sunt florile noastre în cel mai gingaş cutremur al petalelor? Nimic 
din frumosul specific cu care ne-am străduit noi să complectăm o 
simfonie a universalităţii. Sunt pânze zugrăvite de pene! strein, de-o 
retină care vine din altă lume. Am remarcat cu deosebire cum peisajul 
este căzut în desuetudine la acești nou-veniţi, cărora tainele naturii 
nu li se desvelesc şi cărora nu li s'a spovedit nici un copac din pă- 
durile noastre. In schimb însă avem un gen a cărui supraproducție: 
prezintă o eflorescență bolnăvicioasă: e caricatura, domnilor. Infăptuire 
bastardă a artei,în cumetrie cu gazetăria, brodând pe impresii fugitive 
şi de suprafață, se înrudeşte cu aptitudinile acestor firi vagabonde care 
nu se fixează nicăiri.: Nu e însă nici spiritul gallic cu vivacitatea lui 
elegantă şi generoasă, nici umorul anglo-saxon cu sănătoasa luj inge- 
nuitate grotescă, nici râsul românesc plin și sonor, în galeria nenumă- 
ratelor inseilări zilnice. Mi-aduc aminte, astă-vară, când cu serbarea 
eroului necunoscut, din prilejul celor două minute omagiale în amin- 
tirea mortului, un ziar bucureștean publică o caricatură a unui cetă- 
țean exasperat că bărbierul nu-i poate trage măseaua, un fel de pe- 
nibilă grimasă pe socoteala sicriului... Vă spun sincer, dela rânjetul 
tragic al lui Shylock nu țin minte să mai fi înregistrat o senzaţie atât 
de desagreabilă și tulburătoare. 

Tărâmul de desagregare intelectuală însă care ne apare mai 
asaltat astăzi de influințe străine pe urma unei invazii din afară e în 
literatură. Aci e sanctuarul unde se păzesc tablele legii, manifestarea 
unui popor desfăcută de fluctuațiile vremelnice, cum am zice, raportul 
lui cu eternitatea. Literatura noastră ca și în alte părți a fost în trecut 
încarnarea vieţii din acest colț de umanitate, oglinda strălucitoare a 
unui neam, o literatură naţională. Deschideţi ori-ce pagină din cărțile 
lui Eminescu, Coşbuc sau Delavrancea și veți vedea toți care aţi ră- 
sărit din pulberea acestui pământ că este un sentiment familiar care 
vi se pune în față, o atmosferă cunoscută care vă învăluie, sunteţi 
acasă în lumea lor de simţiri și imagini, vorbiți voi înșivă, trecutul 
şi viitorul vostru: sinteza neamului. Literatură naţională înseamnă a 
prinde într'o formă artistică criteriile specifice ale diferențierii de 
suflet, gama distinctivă a unei plămădeli etnice. Literatură națională 
e creațiunea amintiților autori, fiindcă în scrisul lor cer cuvânt ade- 
vărurile noastre. Cetiţi o strofă de Eminescu și veți găsi în ea morbi- 

teța intelectualităţii noastre dela stârșitul veacului trecut, cetiți „Nunta 
Zamfirei“ şi vă vor încunjura plăsmuirile mitice ale fanteziei popu- 
lare, pe când „Sultânica“ lui Delavrancea: vă arată ce doruri pâlpâie 
la vatra ţăranilor munteni şi din ce farmec se îmbină idilele lor 
rustice... O înlănțuire firească leagă întrun mănunchiu unitar și ar- 
monic aceste sbucniri răslețe de lumină, dându-ne toate împreună 
tabloul sintetic al românismului. Mai este ceva. In istoria literaturii 
noastre moderne se poate desluşi o continuitate de spirit normală, 
generațiile se ¿succed trecându-și din mână în mână moștenirea lor 
intelectuală. Dincolo de lozincele epocii care se schimbă și cad există 
un substrat de înrudire în cursul vremii dela culme la culme: e rit- 
mul permanent şi invariabil al rasei. 

Domnilor, un aspect nou și straniu se iveşte pe câmpul literar în 
vremea din urmă la noi. Firul legăturii cu ziua de ieri s'a pierdut și 
clișee de import tulbură ierarhia valorilor consacrate. E o producție 
hibridă pe care-o văd prin colțuri de reviste, pagini de poezie vapo- 
roasă, o ciudată psihoză literară cu diverse e tichete exotice: expresio- 
nism, dadaism, Rabindranath- Tagorism... E o atmosferă mocnită în care 
speciale sonorități de cuvinte se prind într'un dans macabru gâtuind subiec- 
tul. Fireşte leit-motivul cunoscut alşsolului nu se mai întâlnește, țăranul a 
dispărut de mult ca obiectiv liferar, nu mai vorbește nici câmpul 
nostru, dar nu mai e nici ecoul pasiunilor care ne chinuesc pe noi... . 
Este un fenomen curios de desrădăcinare artistică, o abatere spontauă 
dela toate legile evoluţiei. In mijlocul acestui cor de cântăreți cu di- 
sonanţele lor, splendorile trecutului recent apar deplasate. Coșbuc, 
mort acum cinci ani în floarea vârstei, pare a avea vârsta lui Homer 
cu tot uraganul creațiunilor lui epice. Imi veți permite să vin cu o 
mărturisire de ordin personal. Când cineva din detractorii mei, unul 
care mi-a făcut concesia de-a admite că mam răposat încă, mi-a 
aruncat ca o fulgerătoare ironie porecla de „bătrân poet“, a avut per- 
fectă dreptate. Concepţia literară căreia mi-am supus eu tot vârtejul 
de gânduri, o socotesc un anahronism în acest ansamblu de stridente 
psalmodii contemporane, singura mea mângăiere e de-a-mi căuta un 
„acord cu trecutul nostru şi cu valorile necontestate din alte părți. Mă 
întreb însă, care e taina -acestui salt vertiginos, ruperea bruscă cu 
toate tradițiile ? Cinci sau zece ani cu tot bagajul lor de transformări 
contează în desvoltarea sufletească a unui popor-ca o perioadă care 
poate justifica o complectă schimbare de mentalitate? S'a €laborat în 
acest timp scurt o nouă zestre intelectuală fără. nici un. punct de spri- 
jin în frământarea de ieri? Sau, poate, avem a face cu un fenomen 

de mimetism literar, cu formulele înstăpânite grabnic prin transmi- 
siunea unei civilizații cu care ne înrudim? Nu cred, nici una nică 
alta. Evoluţia de - spirit e o ondulaţie euritmică, cultul tradiției și în 
literaturile apropiate e mai evident ca ori când. Explicaţia o văd mat 
simplistă şi mai dureroasă. Sunt oapeţii, domnilor, care după-ce au pus 
stăpânire pe presă se instalează și în literatură. Sunt interpuşii dintre 
noi şi trecut, cei mai antipatici misiţi din zilele noastre. Nu mi-a 
trecut nici odată prin gând să admit o imcbilitate de spirit în artă, 
să justific scleroza literară, nici să propovăduesc o estetică conserva- 
toare. Dimpotrivă îmi dau seamă că în republica libertăţii de gândire 
revoluțiile sunt creatoare, ele purifică și fecundează. Dar, să-mi fie în- 
găduii ca în numele credinței pe care-o am că un patrimoniu literar: 
și artistic este suprema avuție a unui neam, eu să apăr prerogativele 
sângelui şi să deplor ori-ce infiltrație inoportună. Dacă în viața poli- 
tică, noi care avem o concepție de toleranță civilizată nu vom von- 
testa nici odată drepturile asigurate prin legămintele noastre interna- 
ționale, dacă pe seama tiituror minorităţilor etnice stăm pe baza abso- 
lutei egalităţi cetățenești, unitatea noastră de suflet vrem s'o menţinem 
ferită de promiscuități disolvante. lată de ce stăm la poarta moşte- 
„niri de veacuri în postură de priveghere şi vrem să marcăm bine 
granițele noastre intelectuale pe-acest petec de pământ, pe deplin 
conștienți că în ziua când tolerăm invaziile sufleteşti bătălia noastră 
este iremediabil pierdută. 
=. Domnilor, am vorbit de valori abstracte, de imponderabilele care 
după judecata mea determină mai hotărâtor existența unui neam. Ar 
fi poate de dorit, ca în fața dvoastră să fiu dublat şi de-un om al 
raționamentelor materiale care ieşind din acest domeniu al abstracțiunii 
să. vă dea strigătul cifrelor, să vă vorbească de-o penetraţie a străinilor 
- la noi, de năvala sutelor de mii care fără nici o legătură s'au așezat 
:aici ca un flagel economic, de schimbarea radicală a raporturilor de 
- proprietate în favoarea lor, de despoierea pripită a pădurilor noastre, 
` de farsa sinistră a aşaziselor naţionalizări pe tărâmul industrial și-a! 
finanţelor şi, ce e mai trist, de noul aspect demografic al țării, care se 
modifică zilnic împotriva intereselor româneşti... Atunci aţi vedea că un ` 
tragic paralelism se menține între fenomenele de ordin moral şi ma- 
. terial şi că lâncezeala în fața acestor manifestaţiuni, actuala inerție, 
echivalează cu-o dureroasă criză a ideii naţionale. 7 l 
Im fața situației numeroase întrebări ni se înfig în conștiință şi cer 
un răspuns. Suntem noi un popor minor, o plămădeală inferioară me- 
“mită să creeze numai platforma pe seama altor seminții de aleși ? Suntem 

sclavii, predestinați să ducem -cu sudori de sânge bolovanii la piramidă, 
pentruca din vârful ei să sfideze alții eternitatea. Este statul român o 
capricioasă improvizație a istoriei universale, fără posibilitatea de-a salva 
interesele rasei dominante ? 

Tot atâtea puncte de întrebare care opresc lumea în loc în timpul 
din urmă la noi și neliniștesc sentimentul obștesc. Nu e, cum sa zis de 
către pescuitorii în apă tulbure, o pornire de xenofobie a societății 
românești; e un gest de apărare., Dvoastră, studenți, prin instinctul su- 
veran al tinereţii, prin impulsul de idealism al vârstei și prin acel 
spor de simţire care e apanajul firesc al generaţiilor viitoare, aţi sesizat 
o primejdie și vaţi pus deacurmezișul ei. Nu vă văd ca pe nişte su- ` 
flete înguste refractare la ideile de progres, ci ca pe-o expresiune ne- 
fățărită a unui neam întreg. Zece mii de băieți, smulşi din mijlocul 
poporului, reprezentând toate clasele sociale, sbuciumându-se de-acelaş 
crez în munca lor intelectuală, nu pot însemna un caz de demenţă co- 
lectivă. Că aveţi şi lozince greșite, se poate, dar inspirația dvoastră e . 
din ogașa normală a trecutului nostru, sunteți ideia națională în marş, 
noul popas pentru ziua de mâine. Ca și noi cei de-odinioară, care 
acum douăzeci de ani într'o pivniță dela Budapesta prin instinct am re- 
simţit pulsul vremii și ne-am fanatizat de bătăile lui, tot astfel dvoa- 
stră astăzi aveţi intuiţia realității... De sigur, potrivit împrejurărilor 
schimbate, nu vă comprimaţi entusiasmul şi revolta într'o conspirație 
subterană ca noi acolo pe malul Dunării, ci ieșiți la largul strigându-vă 
credința, dovedind prin acest strigăt numai un prolog al operei con- 
structive de mâine, dorința de-a introduce în atelierul activ al neamului 
forţe creatoare. l 

In acest chip mi-a apărut mișcarea dvoastră, desfăcută de orice 
exagerări trecătoare şi mai ales liberă de multe acuzaţii meschine ce 
vi s'au adus din partea elementelor subversive care au avut toată în- 
țelegerea pentru o întreagă galefie de criminali şi o jignitoare rigiditate 
pentru dvoastră. Când v'aţi ivit aşa sbuciumaţi și când am înţeles că 
din diverse motive sunteți aproape orfani cu altruismul vostru generos, l 
în sufletul meu, ca o rază întârziată a tinereții care sa dus, mi-a în- 
colțit o pornire de apropiere părintească sau de curată frățietate... 

Cercetându-mi conștiința, trebuie să vă spun că nu sunt un răse 
colitor al urii, fiindcă întreg capitalul meu de ură s'a topit în flăcările 
pârjolului înţricoşat de ieri... Cataclismul cu cortegiul lui de neno~ 
rociri mi-a desvelit mai bine ranele omenirei și m'a împins spre ceata 
tuturora care caută tămăduirea lor. Când mai anii trecuţi, la Paris, pe 
vremea congresului de pace, într'o' societate de literați și filosofi, un: 

bătrân gânditor m'a întrebat, dacă nu e sosită vremea unei înfrățiri 
generale a muncitorilor intelectuali de pretutindeni pentru a combate bol- 
șevismul moral şi-a salva valorile umanității, mi-am permis să-i răs- 
pund următoarele: „leri nu eram pregătit suileteşte pentru un asemenea 
efort, fiindcă de câteori mă chiemau îndemnurile largi umanitare, între 
umanitate şi mine, eu simțeam paravanul unui jandarm ungur Care cu 
atitudinea lui mă făcea să recad în clocotul protestării. mele singulare 
şi să mă nămolesc în ura care aţâță şi diferențiază. Astăzi paravanul 
a căzut, nu mai simtnici un obstacol, vreau să plutesc în plin umani- 
tarism, — cu-o singură condiţie: să fiu în luntrea mea și să iau toate 
măsurile să nu mă înec.“ 

Ideia națională, domnilor, e luntrea cu care plutim noi şi din 
care dorim să înregistrăm curentele mari de simţire universală. Mai 
mult ca oricând, românismul, dacă se sileşte să ia măsuri pentru a nu 
fi înghiţit de valurile dimprejur, trebuie.să înțeleagă acest adevăr. 
Dvoastră, cum vă văd eu, sunteţi vestitorii resurecțiunii de mâine, când 
poporul nostru întreg biruindu-şi toate bolile ereditare se va însănătoşa 
pe deplin având o viziune clară despre misiunea lui. „Scrieți băieți, 
scrieți,“ — spunea odinioară apostolul Heliade, — simțiţi, băieți, simțiți 
ideia naţională, îndrăznesc să vă zic eu, dacă vreți să faceți din tine- 
reţa voastră un titlu de mândrie pentru tâmplele cărunte care v'așteaptă 
şi dacă mai târziu, când domesticiţi de viață, privind înapoi, vreți să 
puteţi repeta cu poetul, în toată seninătâtea lui reconfortantă duiosul 


refren : 


Şi eu am fost în Arcadia! 
$ OCTAVIAN GOGA 

Reforma şcolară 


De doi ani aşteptăm să se depună pe biroul Corpurilor legiuitoare 
mult anunțata reformă a învățământului. Sa spus, cu ocazia tuturor 
congreselor corpului didactic, că reforma îşi are cadrele stabilite: mai 
rămân câteva amănunte, ca să poată fi luată în discuție. Dar, amă- 
nuntele s'au dovedit în cazul de față mai straşnice decât temelia, căci 
astăzi nu se mai vorbește de reforma învățământului. 

Care poate fi cauza? 

Material pentru studiu este adunat atâta în arhivele ministeriale, 
încât nu știm ce sar mai putea adauga nou la rezultatul tuturor con- 
greselor și anchetelor școlare, cari sau ținut din 1919 şi până astăzi. 
lar experienţa birocratică a ministerului a putut să întregească aceste 
rezultate încât materialui aşteaptă numai să fie cuprins în articole și 
în paragrafe, ca să ia forma unei legi definitive. 

Cu toată situaţiunea aceasta, reforma stagnează, promisiunile mi- 
nisteriale în legătură cu apropriata ei punere în discuţiune au rămas 
până azi nişte pia desideria şi nu ştim dacă în sesiunea aceasta parla- 
mentară vom avea prilejul să o vedem şi noi. Părerea generală e că 
ar fi un deosebit noroc dacă am avea acest prilej. La ministerul 
Instrucțiunii nu se pare să se fie cristalizat o concepție precisă în 
materie, aşa cum cere o reformă ca cea şcolară, care e astăzi de 
cea mai capitală însemnătate. 

Aceasta ò deducem din felul ciudat cum a fost condus acest 
departament de doi ani încoace. Idei precise nu am prea avut oca- 
ziuue să întrezărim, iar lipsa aceasta de statornicie n'a putut îi substi- 
tuită de veșnica fluturare a cazurilor izolate, pe cări fluxul și refluxul 
actualități le ridică la suprafață. 

Am asistat la ordonanța prin care în anul 1922—23 sa introdus 
uniforma școlară pentru ca la începutul acestui an ordonanța să se 
revoace. S'a şters examenul de maturitate, obişnuit în şcolile noastre 
din Ardeal şi s'a introdus examenul de capacitate din vechiul Regat, 
fiindcă e mai simplu și mai adecvat vremii. Sa introdus examenul 
de absolvire al cl. IV de liceu şi dorim guvernului viață barem până 

da anul viitor, când îi va elimina cu siguranță. Tot așa va fi și cu 
examenul de absolvire a cl. IV primare, care, — am arătat altădată pen- 
truce, — închide calea băeţilor de țăran de a trece în şcolile secundare. 

Cu ordonări și revocări, cu chițibuşuri mărunte, am ajuns ca 
şcolile noastre să devină niște cetățui, în cari băiatul sărac nu ma: 
poate pătrunde din cauza uriaşelor cheltuieli iar întreținerea şcolilor 2 
ajuns să fie pusă numai în sarcina părinţilor. 

In schimb nici o singură problemă şcolară nu s'a rezolvat. Pro- 
blema școlilor confesionale e gata să aprindă lupta în orice moment 

între guvern și confesiuni! Până în prezent ministerul dă: învățătorii, 

" confesiunile dau: clădirile școlare. Un raport de drept, care să reguleze 
această situaţie hibridă a învățătorului şi a şcoalei nici până astăzi nu 
există și confesiunile îşi mențin toate pretenţiile și asupra şcoalelor și 
asupra învăţătorilor. Ministerul face acelaș lucru, iar învățătorii sunt 
nevoiţi să se eschiveze între doi stăpâni, cari, faţalmente, au amândoi 
dreptate. 

Despre problema şcolilor minoritare nici nu mai vorbim. Pusă 
la vreme de noi ca o chestie de dreptate şi nu de putere, astăzi nu 
mai este nimeni lămurit cu ceeace se face pe acest teren, 

Dar, unde suntem cu organisinul administrațiunii şcolare? Acesta, 
în forma cum Pau stabilit vechile legi din Transilvania. de mult nu 
mai există. Dar nu există nici în felul, cum prevăd legile din vechiul 
Regat, ci atârnă în aer ca sicriul lui Mohamed. Ar fi inutil să mai 
vorbim de vechii revizori cu atribuţiile și drepturile lor binedeterminate 
în lege, sau de directorii regionali cu sfera lor largă de control şi 
dispunere. Astăzi administraţia școalei se face prin emisari trimişi dela 
centru cu instrucții pentru moment şi revocabile oricând. 

Ce este cu descentralizarea administrațiunei şcolare, și cine mai 
vorbeşte astăzi de așa ceva? Odată se discuta foarte mult asupra 
descărcării ministerului central, despre ` introducerea circumscripțiilor 
şcolare în vechiul Regat. despre lărgirea descentralizării administrative 
din Transilvania și din restul țării. Ceace vedem este că supraîucăr- 
carea ministerului Instrucțiunii face ca administrația școlară să- sufere 
de toate nevoile, în primul rând de lipsă de unitate, “de lipsă de pre- 
cisiune și mai ales de lipsa grabnicei rezolvări a chestiunilor. 

Cum s'a rezolvat chestiunea pensiilor corpului didactic? Aș vrea 
să găsesc pe acela care în urma împrejurărilor de boală, sau imposi- 
bilitatea de a mai servi — căci numai aceştia cutează astăzi să treacă 
da pensie — ar şti să ne spună precis, cari vor fi retribuțiunile lor. 

lată numai câteva din problemele imediate, cari zilnic cer să li 
se dea o deslegare definitivă, căci altcum tot ceeace se face pe teren şco- 
lar devine iluzoriu. Pentru a face față acestor probleme nu mai este 
suficientă mentalitatea obicinuită de ieri. 

Dar nu numai chestiunile externe şcolare sunt cele ce se ridică 
cu atâta impetuositate la suprafață și cer o deslegare, mai sunt şi cele 
de ordin educativ și cele interne ale instrucţiunii. 

Care va fi tipul comun al şcolii normale de mâine? Care va fi 
ipul școlii primare? Dar şcoala secundară? Nu mai vorbim de re- 

forma învățământului superior, unde s'a încercat unificarea. încă în 
1921, pentru ca la o jumătate de-an să se revină, deși aceasta sa fá- 
çut în baza unei hotărâri a consiliului universitar. 

Inlăuniru acestor cadre se ridică o serie de alte probleme, cum 
-Ææ chestiunea liceului modern şi real, chestiunea limbilor moderne, 
a dexterităților şi a studiilor cari reclamă aptitudini înăscute, chesti- 
unea școlilor particulare, şi mai presus de toate problema şcolilor pro- 
fesionale, a internatelor şi atelierelor industriale, cari cer tot cu mai 
multă stăruință locul principal în cadrele preocupărilor noastre. O re- 


“formă școlară, care să fie oglinda vie a tuturor preocupărilor şi aspi- 


rațiunilor noastre naționale, nu poate trece la ordinea zilei asupra 
acestor chestiuni și e prin forța împrejurărilor constrânsă ca să le 
facă loc în noul cod cultural. Dar vom avea noi încredere, în felul 
strâmt cum se face politica culturală românească astăzi să se găsească 


„calea adevărată, care să dea această deslegare și să satisfacă toate 
„aşteptările? 


Prima condiție pentru o operă de felul acesta ar fi dacă s'ar 
lărgi orizontul deasupra ministerului Instrucțiunii. In cazul acesta ar 
trebui reorganizat mai întâi ministerul central prin introducerea unei 
distribuții raţionale a muncei, care să dea celor cu răspundere destul 
timp pentru o activitate productivă pe terenul politicei culturale. 

Aceasta însă cu greu o vom vedea înfăptuindu-se. Și tocmai 
acesta este cazul, reforma învățământului va trebui să întârzie Și să 
aștepte alte vremi mai fericite, când patima politică va fi mai puțin 
aprinsă, iar oamenii mai puțin preocupați de pasiuni trecătoare. 

. Dar chiar și dacă reforma s'ar depune pe biuroul Camerei, nu 
putem crede că în viforul în care să făcut, cu slaba contribuţie de 
care s'a bucurat, să fie de fapt codul nostru cultural, care să trăiască 
mai mult decât viața făuritorilor lui. 

Căci până când ministerul de Instrucțiune nu va fi centrul de 
pulsație al întregului neam şi arsenalul tuturor forțelor cari cred în 
viitorul acestei țări întregite, nu va putea să dea o operă “care să 
cuprindă tot ceeace exprimă aspirațiunile noastre de cultură și cilivizaţie 
în viitor. Acesta este probabil motivul, pentru care de mult timp nu 
se mai vorbeşte de o reformă școlară, și probabil că nici u se va 
vorbi în curând. 

OCTAVIAN PRIE 

A triumfat talentul! 


Când am ieşit Duminecă la amiazi din sala Teatrului naţional 
din Cluj, pierdut ca o picătură fierbinte în mijlocul curatului entusiasm 
intelectual revărsat pretutindeni în jurul meu, repetam în gând, mereu, 
ca o cadență interioară, cunoscuta strofă sentenţioasă a lui Vlahuţă: 
— „Con basme e-a cuvântului putere... De când tot aud pe oameni 
vorbind semenilor lor și de când îi văd pe aceștia ascultându-i, rareori 
am avut prilejul să fiu de față la o asemenea isbândă strălucită a far- 
mecului pe care-l răspândeşte cuvântul. 

Şi am priceput numai de cât pentruce fusese pusă la cale cabala, 
pentruce atâta pornire dușmănoasă scrâşnise în umbră, pentruce o 
urzeală întreagă de mărunte bârfeli de suburbie încercase să zădărni- 
cească această isbândă. In ziua când afişe modeste, albe, anunțau simplu, 
fără niciun zgomot de reclamă, conferința dlui Octavian Goga despre 
Ideia Naţională, a fost ca un ordin de mobilizare în tabăra partidului 
naţional. DI luliu Maniu, şeful, și-a lăsat baltă numeroasele sale preo- 
cupări cerebrale cari îl poartă “pustiu între Bucureşti şi Bădăcini, a 
descins foarte îngrijorat în redacția Patriei din Cluj, și-a convocat 
aghiotanții, a ţinut “consiliu de familie acasă la d. Romulus Boilă, şi 
a organizat atacul concentric. DI Alexandru Vaida a scos dintrun 
coş cu rufe murdare basmul său plin de fiere de-acum treisprezece 
ani cu unul Kristotiy, iar di Albert Honigman dela București şi- -a trimis 
prin curier special, — mi se pare prin d. Leonard Paukerow, — mica 
sa contribuție de calomnii: „afacerea cu hârtia“, „cheful dela Cannes“, 
„Vânzarea Banatului“, şi celelalte, toate, pe cari le-am văzut întinzân- 
du-se ca o pecingine urăcioasă în coloanele organelor partidului național. 

Răsvrătitul cântăreț al Oltului nu mai era decât: un poet 
răsujlat. Indrumătorul dela „Tribuna“ al spiritului unei întregi gene- 
rații pe drumul naţionalismului intransigent nu mai era decât: un om 
care voise să închine țara lui, plocon, nu știm cărui guvern maghiar 
de pe vremuri. Purtătorul de cuvânt al frământărilor de-acasă în vremea 
războiului când fruntașii Ardealului se simțeau siliți să facă umilitoare 
declaraţii de credință, nu mai era decât: călătorul vesel, care petrecea 
în 1915 cu banii diui lon I. C. Brătianu.... Cine să vie și să spună 

că înscenarea cu Kristoffy a fost lămurită chiar de atunci, cine să vie 
şi să spună că în 1915, d. Octavian Goga cutreera vechiul Regat, pre- 
gătind inimile tuturor pentru sângeroasa jertfă care avea să vină, cine să 
vie şi să spună că toate acestea sunt minciuni odioase, neputincioase in- 
jurii, stupide născociri? Şi cu toate acestea lumea a simțit unde e 
adevărul, şi când un soi de agent provocator, nu ştiu care văr al 
cărui nepot al dlui luliu Maniu s'a strecurat printre studenți împărțind 
un petecuț de hârtie, în chip de pamflet certat în primul rând cu gra- 
matica, un fel de lecţie cum trebuia întrerupt conferențiarul indezi- 
rabil, a trebuit să se facă repede nevăzut, în fața indignărei unanime 

Conferința dlui Octavian Goga sa desfășurat deci în liniște. 
O linişte încordată, o liniște plină de emoţii alese, în cuprinsul că- 
reia vorbele răsunau ca subt o cupolă de cristal. Sala încăpătoare a 
Teatrului Naţional, nu cred să mai fi primit vreodată atâția oaspeți. 
Era ca un ciorchine încărcat, din care e gata să țâșnească mustul ales 
al însufleţirei. Şi ce bine știa să asculte acest public, îngrămădit de- 
avalma în balcoanele prea neîncăpătoare, în lojile prea înguste, cu ce 
lăcomie prindea fiecare frază, sublinia fiecare înțeles, se contopea cu 
fiecare imagine !... Era cu totul altceva decât obişnuita atmosferă de 
enervare, brutală și vulgară, a întrunirilor: noastre publice. Purtat în 
sfera unor preocupări ridicate, fiecare işi uitase patimele cotidiane 
undeva, întrun colț închircit al gândului, şi ochii fiecăruia străluceau 
de o înflăcărare generoasă în care nu se pripășise nici un instinct rău. 

DI Octavian Goga stăpâneşte un dar al oratoriei care nu se 
coboară, ci ridică. In această privinţă, artistul nu face nicio concesie 
omului politic. Adevărurile cele mai elementare, preocupările cele mai 
adânc înrădăcinate în lumea, realităţii, problemele cele mai aride prind 
o strălucire pasă) Ig respiră un suflu cald, știu să bată în pulsul 
inimelor noastre. E duhul creaţiunii care sfințeşte orice ideie. 

Aşa a vorbit d! Octavian Goga despre /deia națională, purtând-o 
sus, pe culme, şi adâncindu-se apoi în lumea misterioasă în care se 
zămislesc tainele sufleteşti ale unui popor. Două mii de oameni erau 
vrăjiți de acest codificator inspirat al unui crez obştesc. Vorba venea 
chiar cam de departe. Conferenţiarul părea că ţine să nu dea 
niciun moment impresia unei cuvântări de întrunire publică. Glasul 
era cald și mlădios, dar sobru, aproape solemn. In gesturile scurte şi 
concise stăruia o rezervă plină de înțeles; o mână calmă oprea tot- 
deauna, fără falşe modestie, ropotele de aplauze pornite din toate col- 
ţurile sălii. In toată înfățisarea acestei ținute de o eleganță simplă se 
desprindea ceva ca o teamă de un succes prea zgomotos. Un soi de 
scrupul literar, care vrea să triumfe acolo, în partea cea mai bună a 
minţei auditorului, cu cele mai alese arme de luptă. 

Aşa a şi fost triumful dlui Octavian Goga. A fost triumful talen- 
tului. A fost o bucurie a spiritu.ui public, prea des asaltat de retorism 
ieftin şi prea de*multe ori aţâţat de sgândărirea micilor mizerii. Niciun 
accent declamator nu sa abătut asupra acestei mulţimi, fericită câ 
drumul pe care vorbitorul îl alesese pentru a pătrunde în preocupă- 
rile lui era altul decât cel bătut de toţi dervișii urlători ai întrecerilor 

electorale. Şi am văzut la ieşire, în ochii tuturor, aceeaş satisfacție: 
colectivă, care stăruieşte totdeauna de-asupra prasnicelor sufleteşti. 

Urzeala neputincioasă a detractorilor rămăsese departe. Mi-am adus. 
aminte, atunci, de o recentă vorbă a dlui Nicolaie Iorga, la Cameră. 
Intrerupsese” d. Alexandru Vaida, îngâmiat și țanțoş: — „Domnul Goga 
nu există în Ardeal!“ DI Nicolaie lorga a răspuns: — „Talentul nu 
se poate desființa, domnule Vaida, și Octavian Goga are mai mult ta- 
lent decât dumneavoastră din partidul național, toți. la un loc“. Intra- 
devăr, flacăra biruitoare ma putut fi înăbușită, ea a țâşnit pe de-a- 
supra bufniţelor clevetitoare, încălzind sufletele şi luminând orizonturi 
cuprinzătoare. 

Impresia răspândită în jurul nostru se poate acum verifica uşor.. 
Ar fi de ajuns să privim câteva clipe în tabăra adversarilor. In ace- 
leaş coloane în care, acum o săptămână d. Octavian Goga nu era 
decât o „valoare înregistrată la bursa politicianismului“, prietenul meu 
Radu Dragnea, primul redactor al Patriei are frumosul curaj de a 
scrie un articol în care, nu numai că nu repetă înjurăturile ano- 
nime de deunăzi, dar justifică pe deplin, cu o judicioasă şi sinceră 
analiză, conferința dela Teatrul național. Sunt, se înțelege, numai „pă- 
reri libere“ ; rostul lor îl despicăm însă ușor din ecoul stârnit în urma 
biruinței. 

Şi iarăș îmi vine în minte strofa lui Vlăhuță: 

— Can basme e-a cuvântului putere! 

Da, dar numai atunci, când pe aripile lui vrăţite pâlpăie, sus de 
tot, torța unei credinţe. 

Glasul cifrelor 


Curentul de reacțiune împotriva înăbușirei elementului românesc 
de către străini și în deosebi de către evrei, — după credința noa- 
stră, — cu toate impetuoasele manifestări ale tinerimei universitare şi 
tot înteresul ce-l poartă opinia publică, nu este încă pornit pe 
albia adâncă și sigură care să poată fertiliza ogorul marilor prefaceri 
mântuitoare. Avem intuiţia că problema nu e încă cunoscută decât 
sub formă sentimentală. Gravitatea ei, înțeleasă numai de puţinii ini- 
țiaţi, e cu desăvârșire necunoscută îndeosebi factorilor conducători şi 
în măsură a începe efectiv şi metodic, — cât mai e vreme — ac- 
țiunea constructivă. 

Suntem încă în perioada de trezire. 

Convinși de aceasta, ne-am adresat cu alt prilej, și ne adresăm 
şi acum, pu terei nemăsurate de trezire a cifelor. Cifrele nu acceptă 
controverse’ ele strigă, trezesc şi conving. 

In cuprinsul unei lucrări “publicată de curând,!) am cercetat în 
amănunte acest raport al cifrelor. Pentru a-l evidenția mai pe: scurt 
însă şi mai ușor accesibil marelui public, vom da aici numai.. unele 
date, care stabilesc acest raport în concluzii caracteristice. 

Şi cu acest prilej, ca şi cu oricare ne va îi dat, vom mărturisi 
odată cu indignarea noastră, și primejdia ce-o constitue tradiţia misti- 
ficărei datelor statistice, înrădăcinată în serviciul respectiv al Statului 
cu privire la străini. Acesta este un fenomen întâlnit de altfel şi în alte 
state cuprinzătoare de străini. Intro carte de curând apărută, H. Ford, 
candidat la preşidenția Statelor Unite, se plânge de asemenea contra 
intervențiilor care determină mistificarea datelor statistice, cu scopul 
de a se ascunde, numărul prea mare al evreilor. La noi însă; 'mistifi- 
cările se produc continuu şi în aşa mare măsură, încât numai pe baza 
deducțiilor ‘ştiintifice și logice, am putut stabili un tapon ap cifre 
aproximative întrucâtva apropiate: de realitate. eho 


:1) Situaţia demografică 'a României. 

Privind în totalitatea ei, populația României, cuprinzătoare de 
numeroase minorități etnice, am avea următorul aspect numeric, sta- 
bilit după metoda mai sus indicată: 


Români . . . . . . . . 11.913.000 sau 70.3%, 

Evrei , . . ,„ . . . . . 1.590.000 „ 93, 

Unguri .. . . . . . . 1305.000 , 7.7,. 

“Germani .. Tua 805.000 „ 48, 

Ruși şi Ruteni, ete. o. 615000 „ 36, 

Alte naţii i cip dez sa IE iea 715.000 „ 43, 
Total. . 16.943.000 


Deși avem. o proporție de 70.3%/,, care pentru cei ce nu vor 
să-și tulbure liniştea şi preocupările egoiste, ca și pentru Serviciul 
statistic al Statului, constitue un motiv de linişte, noi afirmăm con- 
trarul, întemeindu-ne pe următoarele considerații documentate precum 
vom vedea: 

1. Populația aceasta de 70.30%, pentru români, nu numai că nu 
are tendința de menținere, dar o are pe aceea de a fi redusă vertiginos. 
Dovadă avem următoarele tabele comparative ale indiciilor de creș- 
tere şi descreștere prin uașteri și morţi, care arată că deşi vigoarea 
Daţiei noastre nu e întrecută de nici o altă nație conlocuitoare, totuşi, 
diferențele sunt în defavorul nostru: 


Mişcarea demografică rurală pe anul 1920 
în Transilvania şi Banat. 

Se vede, prin urmare, că atât la sate, cât și la oraşe, deși 
nașterile noastre sunt cu mult superioare străinilor, din cauza morta- 
lităței prea mari, noi suntem cei din urmă cu coeficientul de creştere. 
Şi să se noteze că am luat ca exemplu situaţia din Transilvania şi 
Banat, unde este evident:că avem condiţii de trai cu mult mai igienice, 
și la orașe și la sate, decât în restul țărei. 

In faţa acestei constatări, care se face în ce priveşte raportul de 


` descreştere'a populaţiei noastre în mod natural, dacă mai adăogăm şi 


a 


neîntreruptele năvale zilnice de străini, cine ar putea pretinde că pro- 
porţia de 70.30%, e stabilă și că, mai ales, nu e în descreștere? 

2 Repartiția populației pe naționalități nu este în. aceeași pro- 
porție peste tot, ci, după cum se vede mai jos, streinii locuesc mai 
mult oraşele, pe cari le stăpânesc şi prin care ajung a stăpâni: eco- 
nomia, finanţele, profesiunile, presa, literatura, arta și politica, așadar, 
tot ce înseamnă manifestarea specifică a unei naţii. 










Alte naţii în 
maj.creştine 


Proporția ur- 
bană în total 





Diviziuni istorice Români 









Basarabia . 482.000 







Bucovina 177.000 40%, 
Transilvania . 852.000 53%/, 
Vechiul regat 1.600.000 






otal şiprocentaj mediul 3.111.000 


Privind datele de mai sus să nu uităm însă că ele sunt rezul- 
tate aproximative ale unor calcule făcute anume pe ipoteze minimale 
în ce privește străinii, ca să nu ni se poată obiecta o tendință de agra- 
vare a rezultatelor. De altfel, mai este de observat că, în ce priveşte 
proporţiile date: pentru vechiul Regat, ele sunt atenuate în mare măs'ră 
de orașele curate ale Olteniei și o parte a Munteniei, în timp, ce pentru 
Moldova avem în unele orașe o proporție de străini de “peste 80%, .. 

3. — Proporția aceasta, dezastruoasă, la oraşe nu are tendința 
de-a ji atenuată prin primeniri dela sate, ci dimpotrivă. O dovadă stră- 
lucita ni-o constitue orașul laşi, care eminament e şcolar cum í se spune 
şi foarte puţin comercial, înfipt întrun mediu rural românesc, ar fi 
putut ca, atrăgând elementul românesc să prezinte o tendinţă de rena- 
ționalizare, și cu toate acestea constitue, tocmai cu această particularitate 
a sa, prin progresiva desnaționalizare ce o marchează, unul din cele 
mai dureroase exemple. 

Am pierdut în acest oraș important, în timp de 58 de ani, 25.743 


de unităţi, în timp ce evreii au câştigat — în afară de imigranți ==> 
pe calea naturală a nașterilor, 78.928 1.... 
4°, — Fenomenul acesta, al deficitului rezultat din o mortalitate 


superioară natalității, este general simţit pe seama românilor în fața 
străinilor. Că nu e numai un caz special al oraşului lași ni-o arată ală- 
turatul tabel general, pentru vechiul Regat, asemănător precum am vă- 
zut, în rezultate, cu situația din Transilvania. 

Tabel de indicile de creştere şi descreştere a populației 
oraşelor în vechiul Regat. 


















Proporția 
i . E excedentului 
Provincia la &, 


iag 


Proporția 
excedentului 
la ” u 





Provincia 











Români | Evrei | Români ! Evrei 


Moldova ... . .[|- zies Oltenia... 5,8-12,3 
Muntenia . F ia Dobrogea. . . . . fi 10:4-16. 


Pretutindeni românii fiind în descreștere în imp ce străinii sunt îr 
creştere, cine ar putea zice că proporția de 70.3°/⁄, a românilor, ca 
cifră absolută, față de cifrele absolute ale străinilor, este mulțumitoare, 
nai ales când putem vedea lămurit că și aceasta este supusă unei si- 
gure şi progresive scăderi? 

lată dar, puterea de convingere a cifrelor și iată cât de lămurit 
apare și motivul străinilor cutropitori de-a ascunde realitatea prin mis- 
tificarea datelor statistice oficiale. 

De aceea, ca o condiţie esențială începerei unei acţiuni metodice 
şi eficace de combatere a marei primejdii naționale ce-o constitue si- 
tuația noastră demografică, am cerut și cerem, reorganizarea serviciului 
statistic în conformitate cu interesul ce-l avem de-a cunoaște în tot 
momentul, lămurit și sincer, mișcarea populației noastre în raport cu 
a celorlalte naționalități. 


„i 


Cu ochii ţintă pe tabloul de distribuţie a elementelor noastre na- ` 


tionale puse în față cu cele străine cuceritoare, așa precum stă îna- 
intea plăcei de distribuție a. energiilor mecanicul, trebuie să stea și 
factorii conducători înaintea celor mai noui și sincere tabele statistice, 
pentru a urmări, pas cu pas, efectele tuturor măsurilor şi reformelo: 
are nu mai pot întârzia o clipă. 

EM. D. B. VASILIU 

Fantoma lui Kristoffy 


Sleindu-li-se, după cât se vede, isvorul minciunilor mai recente 
puse în circulaţie pentru înlăturarea unui adversar neplăcut, patronii 
partidului naţional s'au gândit c'ar fi bine să scormonească puţin și 
prin lada de gunoaie a propriului lor trecut. Şi au scos de-acolo po- 
vestea, decolorată de vreme, a „trădării“ d- lui Octavian Goga. Tră- 
darea e o veche metehană a directorului Țării noastre. Ela „trădat“ Ar- 
dealul încă de pe vremea Luceafărului, când sa încumetat să imprime 
luptei naţionale o viață culturală mai activă; Pa „trădat“ apoi în 
vremea neutralității, când a trecut Carpaţii fară să intre voluntar 
ja artilerie ca d. luliu Maniu sau să scrie la Oesterreichische Rund- 
schau ca d. Alexandru Vaida; la „trădat“ a treia oară când a des- 
ființat Consiliul dirigent din Cluj, şi tare mi-e teamă că a patra „tră= 
dare“ să nu se fi consumat zilele trecute, la Ciucea, unde au fost 
oarecari convorbiri foarte suspecte cu șefii partidului maghiar.. 

Patria a ţinut să păstreze ordinea cronologică şi a început Cu 
3) acuzație care a mucezit demult. Ne-aducem aminte, acum treispre- 
zece ani, pe vremea frământărilor dih jurul 7ribunei dela Arad, d-l 
Alexandru Vaida  născocise această inteligentă intrigă, acuzând pe 
d-l Octavian Goga că şi-ar fi oferit serviciile lui Kristofiy, pe vremea 
aceea ministru de Interne al Ungariei. Cât adevăr cuprindea această în-. 
vinuire ar putea-o arăta şi astăzi procesul-verbal, semnat de d. Alexandru 
Vaida, prin care acestă retracta întregul său film senzațional, urzit cu 
atâta grije. Dacă d-l Alexandru Vaida dă semne de o îngrijitoare 
slăbire a, memoriei, i se poate pune oricând subt nas propria sa. 
iscălitură. | 

D. C. Stere, cu „care d. Octavian Goga nu mai are nicio legă- 
tură de prietenie încă din toamna anului 1914, și care a fost atunci 
arbitrul recunoscut de ambele părți pentru a cerceta temeinicia învi- 
nuirei, sar putea rosti în această 'chestiune şi ar putea pune lucrurile . 
la punct. Mai mult încă. Ziarul România, care e şi ei ziar oficios al 
partidului naţional ar putea da lămuriri mai precise, prin condeiul în- 
drăsneț şi categoric ai directorului său, d. Sever Bocu, de vreme ce 
mai ales domnia-sa a avut de suferit pe vremuri de pe urma dușmă- 
niei cu actualii săi patroni. Insfârşit, însuș d. Alexandru Vaida ar pu- 
tea să scoată „dovada originală“, pe care amenință că o are, dar pe 
care no arată. Sau vrea so lase moştenire comitetului de-o sută ? 

DI Octavian Goga, prin urmare, mare ce să râspundă. Să vorbească 
ori d. Stere, ori d. Bocu, ori d. Vaida.... Să vorbească, să acuze, să 
dovedească. Altfel, sperietoarea cu fantoma lui Kristofiy grozav sea- 
mănă cu o bârfeală neputincioasă, morfolită între dinți tociți cari nu 
mai sunt în stare să muște. 

; a. h. 


1609 
© BCUCluj 





GAZETA RIMATĂ 


Partidul celor cinci 


Ca orice matematician 

Numai cu cifrele lucrez, 

Se spun destule vorbe 'n van, 

Eu doar pe calcul mă bazez. 

Și când împart şi când adun, 

Pe oameni m'am deprins să-i număr: 
Fac lucru rău sau lucru bun, 

Mereu i-o chestie de număr. 


O mie fost-au voluntari 
Cu Garibaldi la răsboi, 
Dar, răsărind dintre tâlhari, 
Fondară Roma numai aoi. 
Cu doisprezece 'nvăţăcei 
Isus umblase printre sbiri, 
Și-au rămas celebri-acei 
Patrusprezece decemviri. 


Așa a fost și în Ardeal 

Mi-aduc aminte, ne'ncetat 

Cei din partidul naţional ȘI 
Cu-averescanii ne-am luptat... 

Noi șeji aveam fruntaşi de soi, 

Ei fără credit (Hitel nincs!) 

O sută 'ntreagă eram noi, 

Ei nu erau decât vre-o cinci. 

Dar întro zi ne-am pomenit 

In jocul luptei dintr'odat, 

Că adversarii s'au sporit 

Sin iureş groasnic ne-au călcat... 
Veneau, prăpăd, de peste tot 
Care 'n nădragi, care 'n opinci, 
Ca un potop nebun la vot, 
Turbat, partidul celor cinci... 


Sı-atunci am înțeles, tardiv, 
Că 'n lume totul e incert, 

` Puţinul este relativ 

Și 'ntregul nu-i decât un sfert. 
Scăderea, vai! mo socoteam, 
Și 'n ferbinfeala "'nchipuirii 
Bieţii de noi, prea mult uitam 
Perfida tablă a 'nmulțirii. 


Azi, tot pe cifre mă bazez, 

Și 'ncerc și-acum din nou să număr, 

Dar câteodată deraiez, 

Și mă încurc în câte-un număr... 

Căci ce-a fost mare, azi e mic, 

Şi-i mare ce-a fost mic întii : 

O sută-adesea nu-i nimic 

Pe când cei cinci sunt două mii.. 
ARISTOTEL PYTAGORA XENIS 


matematician și membru al partidului 
„național din Capitală 

INSEMNĂRI 


Inegalitatea oamenilor. DI Romu- 
lus Boilă a ţinut zilele trecute o con- 
ferință la Cluj despre „Inegalitatea 
-oamenilor“. N'am fost printre cei șapte 
români imprudenţi cari au ascultat pe 
fostul şef al Alimentării din Consiliul 
'dirigent. Bănuim însă, că dl Romulus 
Boilă a avut dreptate. Antropologii au 
-aau fixat demult această axiomă a in- 
egalității dintre oameni. Sociologii au 
descoperit-o şi ei la rândul lor, în 
“mijlocul societăţii. Nu e de mirare că 
am constatat-o de curând, și noi. 

Când s'a zvonit că şi dl Octavian 
‘Goga va veni să țină o conferință la 
Cluj, adversarii noștri în loc să caute 
să determine în jurul ei o luptă inte- 
lectuală, sau cel puţin să aştepte cu 
răbdare destășurarea conferinței, — 
cum am procedat, noi față de dl Ro- 
mulus Boilă, — s'au năpustit cu tot 
felul de injurii şi născociri abjecte. 

Acum, conferinţa dlui Octavian Goga 
sa ţinut, impresia in public se cu- 
moaște, și lumea din Cluj a avut o- 
cazia, incă odată, să verifice ideia 
despre inegalitatea oamenilor. 

In definitiv, o simplă propunere. 
Pentruce nu S'ar face invitaţia şefilor 
partidului național să ţină câte-o con- 
ferință la Cluj? DI Iuliu Maniu ar pu- 
tea, insfârşit, să se prezinte cu vestita sa 
dizertaţie asupra minorităţilor, pe care 
de trei ani o tot anunţă. Ar îi incă o 
contribuţie la aceeaș temă : inegalita- 
tea oamenilor... 


Pactul dela Ciucea. Amabilii noştri 
adversari tot mai pomenesc din când 





în când despre „pactul“ dela Ciucea, 
prin care dl Octavian Goga, acest cu- 
noscut trădător al tuturor cauzelor na- 
ționale dela 1905 incoace, a vândut 
Ardealul (din nefericire, nu ni se spune 
pe ce preţ) celor şapte fruntaşi ai par- 
tidului maghiar cari Pau vizitat de- 
unăzi. Cu această ocazie se fac și 
unele confuziuni, desigur involuntare, 
căci deși chiar gazetele ungurești au 
publicat numele oaspeţilor dela Ciucea, 
Patria persistă cu îndărătnicie să 


creadă că la mult hulita convorbire 


a participat şi d! Sándor Jozsef. Ciu- 
dată concepție au insă fruntașii parti- 
dului național. Ei au' oferit, la Alba- 
lulia, autonomie minorităților, şi nouă 
ne cer să nici nu stăm de vorbă cu 
reprezentanții lor. Fi le-au făgăduit 
locuri în guvern, și pe noi ne obligă 
să nici nu-i primim în casă! 

Dar, pentrucă e vorba de tratative, 
şi pentrucă se tot p meneşte de o in- 
țelegere cu Ungurii, ne vom face o 
deosebită plăcere, în numărul viitor al 
Tărei Noastre, să arătăm cum au tra- 
tat şefii partidului naţional cu Ungurii, 
când au avut prilejul să trateze, şi 
pentru ce nu s'au înțeles, atunci când 
aveau toată plăcerea să se înţeleagă. 

Puţină răbdare, deci, și se va face 
lumină. 


In căutarea unităţii... Ziarele din 
București, cu obiceiul pe care şi Pau 
luat de a căuta în fiecare săptămână 
ua nou aranjament pentru succesiunea 
partidului liberal, vorbesc acum des- 
pre un viitor guvern Maniu-Titulescu. 

Pe adi 


‘brica de bere „Bragadiru“. 


“Bineînţeles, din toată această poveste, 
-dacă d. 


luliu Maniu o fi aflat 
ceva, cu siguranţă că d. N. Titulescu, 


“unul, nu știe nimic. E incă o socoteală 


făcută de-acasă, cu foarte puţin sorţi 


„de a îi realizată în târg..Roadele fan- 


taziei reportericeşti sunt fără număr. 

Ni se pare, totuş, destul de intere- 
'santă stăruința cu care protectorii 
partidului naţional din Capitală, scon- 
tând şansele acestuia la guvernarea 
țării, caută invariabil o împerechere 
norocoasă pentru d. luliu Maniu. Nu 
știm cine vorbea odată chiar de fa- 
S'au pus 
„astfel în circulaţie tot soiul de com- 
binaţii. Ba minister Maniu-Averescu, 
ba minister  Maniu-Argetoianu, ba 
minister Maniu-lorga... Acum, a venit 
“rândul formulei: minister 
Titulescu. Răsfoiți colecțiile din urmă 
-ale gazetelor d-lor Rozenthal și Honig- 
mann, şi încrestați pe răboj nesfàrșita 
serie de tovarăşi pe cari bunii con- 
“fraţi din strada Sărindar s'au năzuit 
“să-i le'e, cu o trandafirie liniuță, de 
numele fostului preşedinte al Consiliu- 
lui dirigent. 

Cum se lămureşte acest tencmen? 

Foarte simplu, e nepotolita goană 
în căutarea unei unităţi, pentru a fi 
adăugată la marea nulă pe care o 
“reprezintă capacitatea. 
partidului naţional. O elementară ope- 
rație matematică. Evident, lumea 
binevoitoare ar putea pomeni şi despre 
un cabinet Maniu-Vaida, dar valoarea 
acestuia ar fi reprezentată prin două 
zeruri alăturate, şi un astfel de cabi- 
net, după cum se ştie, nu miroase 
“tocmai bine. 


Prevestirea unei furtuni. Ziarul 
«din Cluj al dlui luliu Maniu: Patria, 
{pentrucă acest bărbat onest şi sărac 
îşi permite să întrețină o gazetă şi la 
București) a găsit în fine argumentul 
decisiv, lovitura de grație, destăinuirea 


Maniu- 


deşartă a“ 








zdrobitoare cu care să nimicească 
pentru totdeauna pe dl Octavian Goga. 
Unul din valeții domestici ai partidu- 
lui național, cu clasica perspicacitate a 
slugilor cari fumează în lipsă ţigările 
stăpânului, a descoperit in biroul dlui 
Aristide Blank o fotografie depe vre- 
muri a dlui Octavian Goga, cu o com- 
promițătoare dedicație : „în așteptarea 
furtunii de-acasă.“ 

Fotografia e din 1919, dela Paris, 
de pe vremea Congresului de pace. Ei 
bine, prevestirea a fost perfect adevă- 
rată. Astăzi, furtuna a sosit, şi. şefii 
partidului naţional, cu un prudent simţ 
de orientare meteorologică s'au pus la 
adăpost. DI Iuliu Maniu şi-a plasat 
nepoții ca advocaţi la „Marmorosch 
Blank“, iar di Alexandru Vaida s'a 
cuibărit in consiliul de administraţie 
al aceleaș bănci. 

Prin urmare, d! Aristide Blank s'a 
ales cu fotografia, di. Octavian Goga 
o rămas stăpân pe libertatea sa de 
acţiune, iar dl Alexandru Vaida şi fa- 
milia dlui Iuliu. Maniu încasează anual 
câteva sute de mii de lei, fără să o- 
fere alt autograf de cât cel care ră- 
mâne prin registre. 

„Lupta“ înregistrează. Aşa zice ea... 
DI Albert Honigman, acest apostol al 
imparțialității şi acest erou al dezin- 
teresării, nu nutrește nici un fel de pa- 
timă faţă de d! Octavian Goga ; prin 
urmare, el nu atacă, nu injură şi nu 
calomniază, ci, cronicar obiectiv atac- 
tualităţii, înregistrează. Cum s'ar.zice 
în limbajul pitoresc al poporului: ro- 
mån: nici usturoi ma mâncat, nici 
gura nu-i miroase... 

Aşa s'a întâmplat, se înțelege, și cu 
povestea de mai sus, a Patriei- Tre- 
când prin aparatul de înregistrare al 
Luptei fotografia dela Paris s'a trans- 
format în ceck. Am înţeles. Ceckul e 
o veche obsesiune a dlui Albert Ho- 
nigman, încă de pe vremea guvernu- 
lui Kerenski... 

Inregistrarea e deci cam  defec- 
tuoasă. Din partea noastră, Lupta 
ma înregistrat până acum decât vre-o 
câteva picioare, în înțeles metaforic, 
bine simțite. Urmând această cale, 
a micilor ticăloşii aranjate în umbra 
redacţiei din strada Sărindar, sar pu- 
tea să-i dăm posibilitatea de a înre- 
gistra picioarele întrun chip ceva mai 
palpabil. 

In nici un caz, d. Octavian Goga 
nu se va lăsa înduioșat de înşelătoa- 
rele amintiri ale dlui Albert Honig- 
man, de pe vremea când ar fi vorbit 
publicului prin coloanele Luptei. Di- 
rectorul Țării Noastre, care a făcut în 
„viaţă, ca ori ce creştin, şi unele fapte 
de caritate, nu-și aduce aminte să fi 
stat de vorbă vreodată cu pomeniţii 
redactori. Dimpotrivă, rupând valul 
primejdios de contrafacere de pe o- 
brazul, — vorba vine! — al unor ne- 
gustori de hârtie tipărită, ştia dinainte 
că are să se aştepte la toată această 
avalanşe de cerneală intrată în putre- 
facţie. 

Noi am prevestit scrâșnirea din dinţi 
şi revărsarea veninului din cel din- 
tâi număr al acestei publicaţii, Co- 
lecţia revistei e martoră. 


Şi „Adevărul“ înregistrează. Ne- 
ştiind cum să scape de punerile noastre 
la punct, d. lacob Rozenthal, nein- 
duratul censor al averilor care a cum- 
părat Adevărul cu cele 24 milioane 
misterioase ale sale şi care se află 
acum pe coasta de Azur ca să-şi re- 
câştige graiul deranjat, —  pentrucă 
facultatea de a scrie i-a lipsit încă din 
naştere, — a reluat metoda cunoscută. 
Înregistrează intamii. Dintr'un modest 
dulap de cărţi, plătit în toată regula 
prin directorul de-atunci d. Victor 
Eftimiu (care, întors în ţară va lămuri 
această mahalagească bârfeală) se 
povesteşte că „intreg mobilierul luxos 
din sompiuosul castel dela Ciucea a 





. 


fost confecționat gratuit în atelierele 
Teatrului național.“ 

Dacă n'am ave: temeri serioase că 
şterpelesc linguriţe, am primi pentru 
cinci minute, după cari am deschide 
bine ferestrele, pe cei dela Adevărul, 
ca să constate realitatea. Sau, o altă 
soluție. Deoarece și România repro- 
duce această idioţie, acceptăm o de- 
legaţie a comitetului de o sută dela 
Cluj, chiar înainte de a inregistra ru- 
găciuni pentru numirea în diferite 
posturi, cu însărcinarea de a constata 
cum stăm cu mobilele. | 

Pentrucă, ori facem politică de idei, 
o lăsăm baltă! 


După conferinţa dela Cluj. Ceeace 
a prevăzut dl Octavian Goga atunci 
când şi-a scris dinainte conferinţa sa 
despre deta națională pentru a nu da 
loc la confuzii, sa realizat întocmai. 
Gazetele rozenthalilor şi honigmanilor 
din strada Sărin ar s'au repezit cu 
toată furia asupra dlui Octavian Goga 
şi celebrii slujitori ai condeiului : dnii 
L. T. A. şi P. O. dela Lupta sau di Z. 
dela Adevărul, tot oameni de curaj 
şi de credință, îl arată acum cu dege- 
tul ca pe un periculos şi vulgar agi- 
tator. 

Dacă ar fi să creadă cineva pe a- 
cești oneşti comentatori, conferința 
dlui Octavian Goga a tost o isbucnire 
de veninoasă demagogie şi o răscolire 
de ură împotriva evreilor, care în loc 
să liniştească pe studenți, i-a aţâţat 
spre „huliganism“. 

Și caşi cum mar îi deajuns atât, di 
lacob Rosenthal! dela Adevărul şi di 
Albert Honigman dela Lupta, între- 
buințând cum se obișnuește in astfel . 
de împrejurări tot soiul de iniţiale a- : 
nonime, denunță pe dl Octavian Goga, 
ba partidului poporului, ba „evreilor 
capitaliști“ din Capitală, ba partidului 
maghiar din Ardeal, și aşa mai de- 
parte. 

La aceste neputincioase svârcoliri 
polemice, noi ce să răspundem? In 
fruntea acestui număr, cetitorii regă- 
sesc în intregime, cuvânt cu cuvânt, 
conferința dlui Octavian Goga dela 
Cluj. Ei pot aprecia veninoasa ei de- 
magogie, accentele ei de ură şi acpi- 
unea ei ațâțătoare. 

Pentru ce să pierdem deci vremea 
degeaba, discutând cu dnii L. T. A., P. 
0O., Z., şi alte distinse personagii fără 
stare civilă? 


Vinovatul principal. Sub acest titlu, 
ziarul Patria a publicat deunăzi un ar- 
ticol, plin de venin și de greșeli de 
gramatică, reeditând pe seama dlui 
Octavian Goga ridicola învinuire „de 
a fi rupt solidaritatea Ardealului“. 


Basmul cu „solidaritatea Ardealului“ 
îl ştim mai demult, decând d! luliu 
Maniu ar fi dorit ca o ţară întreagă 
să boicoteze, alături cu partidul na- 
ţional, încoronarea primului Rege al 
României-intregite. Dacă a tolera bål- 
băiala, a admira prostia şi a acoperi 
permisele însemnează a rupe solida- 
ritatea Ardealului, apoi, cu adevărat, 
ne mărturisim intru totul vinovaţi de o 
asemenea crimă. Da, acest ingust spirit 
de turmă al unui separatism egoist și 
primejdios noi Pam inlocuit cu o li- 
beră frământare a energiilor, cu o 
luptă largă pe seama intereselor mari 
ale României între nouile ci hotare. 

Este încă o consecinţă a inegalităţii 
dintre oameni, despre care a amintit 
dl Romulus Boilă în conferinţa sa. (ŞI, 
pentrucă veni vorba de di Romulus 
Boilă. Emeritul fost şei al Alimentării 
, pe vremea Consiliului dirigent cere 
mereu să dovedească la bara justiției 
corectitudinea administraţiei sale de pe 
vremuri. Cum ar putea face însă una 
ca asta, când arhiva, interesanta ar- 
hivă a Alimentării s'a pierdut şi nu i 
se mai dă de urmă?) Dar, un singur 





“lucru nu pricepem, Aşa stând lucrurile 


şi di Octavian Goga fiind culpabil de 
„ruperea solidarităței ardeleneşti“, a- 
ceasta însemnează că partidul naţio- 
nal nu mai reprezintă demult unani- 
mitatea Ardealului: şi că aci sunt 
cel puțin două tabere care-și dis- 
pută întietatea pe terenul vieţii pub- 
lice. Și, cu toate acestea, citiți Patria 
şi vedeți că di Octavian Goga, poetul 
„răsuflat,“ nici nu există. 

Să nu exişti, şi totuși să desparţi în 
două o ţară intreagă, iată ce însem- 
nează culmea minunilor în existenţa po- 
litică a unui tânăr popor!... 

Mai catolic decât Papa. Din ploaia 
de nenorociri cari s'au abătut asupra 
Ardealului din pricina d-lui Octavian 
Goga şi pe cari ziarele partidului na- 
ional, — onoare lor! — le-au des- 
coperit ca prin minune cu prilejul 
conferinţei despre „Ideia naţională“, 
mai desprindem una, la întâmplare. 
Ci-că tot d. Octavian Goga ar fi auto- 
rul luptei confesionale dintre românii 
ardeleni, luptă pe care fostul mi- 
nistru al Cultelor ar fi inceput-o acum 
trei ani, la Făgăraş, împotriva biseri- 
cei unite. Noi nu ştim nimic. Nici- 
unul din conducătorii amintitei confe- 
siuni, nici chiar metropolitul dela 
Blaj, nu s'au arătat vreodată nemulțu- 
miţi cu politica bisericească urmată 
de d. Octavian Goga în timpul cât se 
găsea íin fruntea departamentului 
Cultelor. 

Articolul cu pricina n'a fost'scris, 
prin urmare, de nici unul dintre aceștia. 
Mai mult decât atât, credem că arti- 
colul ma fost trimis nici de Papa dela 
Roma, căci fostul guvern prezidat de 
d. general Averescu era gata să în- 
cheie un concordat cu sf. Scaun... Deci, 
nefiind infailibil, autorul articolului 
vrea să fie mai catolic decât Papa. 

Şi pe ăștia, care 'vor să fie mai 
catolici decât Papa, e tare greu să-i 
mulțumeşti. 

Epilogul unei cabale. Studențimea 


universitară din Cluj a publicat sâptă- 
mâna aceasta in ziare (nu şi in Patria 
„sau în Adevărul, desigur) următorul 
comunicat: | 

„Inițiativa luată mai de mult, adică 
inaugurarea unor conferințe cu ca- 
racter naţional, pe care nu am putut-o 
realiza decât acum prin conferința 
d-lui Oct. Goga, ne indritue a crede 
în urma Succesului avut că ea cores- 
punde unof necesităţi reale. Ţinem 
deci să aducem mulțumiri şi prinosul 
recunoștinței noastre d-lui Oct Goga 
pentru bunăvoința cu care a răspuns 
invitaţiei noastre.“ 

„Cu această ocazie ținem de datoria 
noastră să infierăm cu cea mai mare 
energie anumitele maşinațiuni poli- 
tice oculte, cari au căutat să trans- 
forme această frumoasă manifestare a 
unui cald naționalism, in o hidoasă 
manifestare de patimi politice vulgare 
şi josnice.“ i 

„Nu ne trebue moraliști și educatori 
improvizați in momente de realizări 
constructive, cari in momente de grea 
cumpànă, când eram orfani de tot, 
erau nevăzuți. Atacând pe invitatul 
nostru, ne-au atacat pe noi, iar dacă 
mam reacționat aşa cum se cuvine, 
am procedat astfel, pentrucă nu am 
voit să ne pângărim sufletele noastre 
in mocirla politicei.“ 

Acesta este epilogul nedibacei urzeli 
de calomnii şi denunțuri, pe care par- 
tidul naţional a incercat-o în ajunul 
conferinței de Duminica trecută, a 
d-lui Octavian Goga. Patria at putea 
să-l înregistreze, cu toată satisfacția 
cuvenită unui Succes atât de desă- 
vârșit. 


Cărţi şi reviste. Revista generală a 
învățământului, care şi-a incetat apa- 
riția in 1916, reapare intinerită, sub 





conducerea unui comitet. Numărul } 
pe Decemvrie are articole preţioase, 
între cari şi unul despre reforma in- 
vățământului secundar de d. Șt. C. lon. 
Abonamentul anual 150 lei, (pentru 
învățători 120 Lei). Administrația re- 
vistei: calea Plevnei 29, Bucureşti. . 
Crucea, revistă bisericească de sub 
conducerea păr. Econom D., Popescu-: 
Moşoaia, cu articole interesante de 
cuprins bisericesc. Anul |, Nr. 12—13. 
Apare lunar, in Bucureşti, calea Mo- 
șilor 161. Abonament 80 Lei i 
Câmpul, foaie pentru săteni, Nr. 19,. 
Anul XVI. i 
Revista teologică, Anul XHI, Nr. 11 cu 
un interesant articol iscălit de N. C. 
intitulat „In jurul reformei învățămân- 
tului teologic. i 
Viața Agricolă, revista bilunară a 
Soc. Agronomilor, Anul XIV, Nr. 21. 


Clipa teatrală, plastică, muzicală şi 
literară. Anul J, Nr. 26. Bucureşti, 
calea Griviței 56. 

Peninsula balcanică, Bucureşti, căsuţa. 
postală 328. Nrul 8 pe Decemvrie are 
un judicios articol despre Relațiunile 
româno-bulgar.“ iscălit de d. Ion C. 
Grădişteanu. 

România viitoare, de sub direcţia. 
d-lui D. Muntean Râmnic, Ploești. Un: 
articol al d-lui G. Bogdan-Duică în- 
titulat „O. Goga“ şi altul al d-lui 
Muntean Râmnic: Impotiiva literaturii 
de tarabă. 

s F og 

Agatha Grigorescu: Armonii cre- 
pusculare, versuri. 

Anuarul liceului „Regele Ferdinand“ 
din Turda. 

Ion Isiwate. O nouă credință: Con- : 
„Servarea națională. 

C. Cernăianu: Conflictul cu biserica: 
ortodoxă din Basarabia. Studiu istoric, 
juridic, canonic și social, 

